<classify> BAADA ya ushindi mnono dhidi ya Singida, Kocha wa Simba Patric Aussems amesema amefurahishwa na viwango vya wachezaji wake na kujipa matumaini ya kuendelea kufanya vyema.Simba iliibuka na ushindi wa mabao 3-0 katika mchezo wao wa kiporo dhidi ya Singida United uliopigwa Uwanja wa Taifa ,Dar es salaam,hivyo kufikisha pointi 33 ikiwa na michezo miwili mkononi.Kufuatiwa ushindi huo, Kocha huyo raia wa Ubelgiji alisema wachezaji wake walikuwa katika ubora mzuri huku akimwagia sifa Shiza Kichuya aliyefunga mabao mawili katika mchezo huo. Wachezaji walicheza vizuri, walijituma, Kichuya alikuwa katika ubora, kwasasa tunangalia mbele kwa michezo mingine, alisema Aussems.Hata hivyo aligusia suala la kumtoa Kagere kabla ya mchezo kuanza na kumuingiza Kichuya kwa kudai kuwa hiyo ni moja ya mbinu inayotumika kwa ajili ya kumtisha mpinzani.Alisema baada ya kazi kubwa iliyofanywa na wachezaji wake ameamua kuwapa siku mbili za kupumzika kabla ya kuelekea kwenye michuano ya mapinduzi visiwani Zanzibar.Simba sasa imefikisha pointi 33 katika michezo yao yote waliyocheza ikiwa na michezo miwili mkononi wakati wapinzani wao Yanga wakiwa vinara wa Ligi hiyo wakiwa na pointi 50.  <topic>: MICHEZO 